cyanic-selkie/wikianc huggingface dataset:
Lisa Marie Presley
2003 huet se hiren éischten Album, To Whom It May Concern, erausbruecht, an 2005 deen zweeten, Now What. 2012 koum Storm & Grace eraus.
Charles IV. vu Frankräich
Liewen
Eng Zäitchen huet de lëtzebuergesche Prënz Wenzel bei him um Haff gelieft, fir do erzunn ze ginn. De Charles IV. war och deem säi Pätter, wéi hien 1323 gefiermt gouf. De Wenzel gouf spéiderhin, als Karl IV., Keeser vum Hellege Réimesche Räich.
Chrëschtdag 1327 ass de Charles stënterlech krank ginn a kuerz dono um Schlass vu Vincennes gestuerwen. Hie gouf an der Kathedral vu Saint-Denis bäigesat.
Hie war dräimol bestuet: Am éischte Bestietnes mat der Blanche vun der Bourgogne hat hien:
Nodeems de Poopst dat Bestietnes annuléiert hat, huet hie sech mat der Marie vu Lëtzebuerg bestuet; keent vun hiren zwee Kanner huet iwwerlieft:
Den 13. Juli 1325 huet hie sech fir d'drëtt bestuet, mat der Jeanne vun Évreux. Si kruten:
Ausbléck
Well hie keen direkte männlechen Nokommen hat, ass mat him déi direkt Linn vun de Kapetenger ausgestuerwen. Am Navarra gouf seng Niess d'Jeanne II. seng Nofollgerin, an a Frankräich säi rechte Koseng vu sengem Papp senger Säit, de Philippe vu Valois. Domat huet e Sträit ëm d'Recht op de franséischen Troun säin Ufank geholl tëscht dem franséischen Haus Valois (männlech Linn déi op de Philippe III. vu Frankräich zeréckgeet), an den englesche Monarchen, (déi sech op dem Charles seng Sëschter Isabelle beruff hunn), wat ee vun de Facteure war, firwat et zum Honnertjärege Krich koum.
Le corniaud
Le corniaud ass e franséisch-italieenesche Film vum Gérard Oury aus dem Joer 1965.
Ëm wat geet et am Film?
Den Antoine Maréchal ass mat senger 2 CV ënnerwee fir an d'Vakanz. Du rennt de Leopold Saroyan mat sengem Bentley an hien a seng 2 CV ass just nach Schrott. De Saroyan offréiert dem Maréchal als Ersatz en decapotabele Cadillac deen hien no senger Vakanz nach soll bis op Bordeaux an den Hafe féieren. Wat de Maréchal awer net weess ass, datt de Saroyan e Gangsterboss ass, deen de Cadillac voller Drogen an Diamante vu Bordeaux an d'USA wëll schmuggelen…
Soss
Den 20. Abrëll 1966 war de Bourvil, op Invitatioun vun den Amitiés françaises zu Diddeleng fir de Film am Kino Roxy virzestellen. ,
Arracourt
Arracourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Gemma Bovery (Film)
Gemma Bovery ass e franséische Film vun der Anne Fontaine aus dem Joer 2014 nom Roman mam selwechten Numm vum Posy Simmonds.
Luxemburgia diciliata
D'Luxemburgia diciliata ass eng Planzenaart aus der Gattung Luxemburgia an der Famill vun den Ochnaceae.
Schlass Mënsbech
Am Park beim Schlass stinn dräi bemierkenswäert Beem: e Käschtebam (Aesculus hippocastanum), eng Bluttbuch (Fagus sylvatica Purpurea) an eng Eech (Quercus sp.).
Luxemburgia diciliata
D'Aart ass am Bundesstaat Bahia vu Brasilien endeemesch.
Gemma Bovery (Film)
Ëm wat geet et am Film?
D'Gemma (Gemma Arterton) an hire Mann de Charlie Boverie (Jason Flemyng) verloosse London a kafe sech en Haus an der Normandie. Hiren Noper de Bäcker Martin Joubert (Fabrice Luchini) gëtt sech vill mat Literatur of. Hie stellt direkt, inspiréiert duerch d'Nimm vu sengen neien Noperen, Vergläicher u mat de Personnagen aus dem Gustave Flaubert sengem Roman Madame Bovary...
Jean-Baptiste Didier
Et gëtt verschidde Persounen déi Jean-Baptiste Didier heeschen:
Schlass Mënsbech
Geschicht
D'Schlass gouf 1775 als Residenz am Barockstil gebaut. Et huet zwéin Tierm, déi méi spéit bäikoumen an eng Rëtsch Dependencen. Eng Zäit laang huet d'Famill Funck-Brentano dra gewunnt.
Luxemburgia diciliata
Se gouf 1951 vum US-amerikanesche Biolog John Duncan Dwyer beschriwwen.
Schlass Mënsbech
Geschicht
Den Institut universitaire international Luxembourg deen 1974 gegrënnt gouf, hat säi Siège bis 2018 am Schlass an huet do Coursen a Business, Europäeschem Droit a Management am ëffentleche Secteur ugebueden.
D'Areal vum Schlass gouf den 8. September 2009 op den Zousazinventaire vun de klasséierte Monumenter agedroen.
Fat Man
Fat Man (engl. Décke Mann) ass de Codenumm vun der Atombomm, déi den 9. August 1945 iwwer Nagasaki vun engem US-amerikanesche B-29 Bomber erofgeworf gouf. Se ass ronn 550 Meter iwwer der Mitsubishi-Waffefabréck explodéiert an hat eng Sprengkraaft vun 21 Kilotonnen TNT-Equivalent. Et war déi zweet - an och déi lescht - Atombomm déi an engem Krich agesat gouf, dräi Deeg nodeem Little Boy op Hiroshima geworf gi war.
Tour du Doubs 2015
Den '''31. Tour du Doubs''' gouf den 13. September 2015 gefuer. Et war déi véierzéngt Kompetitioun vun der Coupe de France 2015 a se stoung um Kalenner vum UCI Europe Tour 2015 an der Kategorie 1.1.
D'Course gouf vum Argentinier Eduardo Sepúlveda gewonnen.
Schëld E, 18aa
D' ass e Verkéiershiwäisschëld aus dem Lëtzebuerger Code de la route dat gebraucht gëtt fir déi Plaz unzeweise vu wou aus déi speziell Reegelen vun enger Vëlosstrooss net méi gëllen.
Originaltext aus dem Code de la route:
'17ter. Fin d'une rue cyclable' - Le signal E, 18aa indique l'endroit à partir duquel les règles spéciales de circulation dans les rues cyclables cessent d'être applicables.
Māris Kučinskis
De Māris Kučinskis, gebuer den 28. November 1961 am Bezierk Limbaži, ass e lettesche Politik er an zanter dem 11. Februar 2016 Ministerpresident vu sengem Land.
De Kučinskis huet 1983 bis 1988 op der der Universitéit vu Lettland zu Riga Ekonomie studéiert. Dono huet hien an der Kommunalverwaltung vu Valmiera geschafft. 1991 gouf e Matgrënner vun der Firma „SIA Apgāds“, déi mat Baumaterial gehandelt huet. Ausserdeem huet hie fir de lokalen Energieproduzent Valmieras enerģija an d'Immobilieverwaltungsfirma Valmieras namsaimnieks geschafft. Zënter 2011 huet hie fir d'Associatioun vun de grousse Stied vu Lettland geschafft, a gouf 2013 hire President. Ausserdeem ass hien zênter 2012 un der Spëtzt vun der Lobby-Agence Liepājas pārstāvniecība Rīgā ("Representatioun vu Liepāja zu Riga").
Politesch huet hie sech zënter 1994 an der Kommunalpolitik, am Gemengerot vu Valmiera, engagéiert an deem e vun 1996 bis 2003 President war, souwéi en och zwee Joer President vum deempolege Rajon Valmiera war. 1998 huet en op der Lëscht vun der Tautas partija (Volkspartei, ouni Succès fir en Deputéiertemandat am Saeima, dem lettesche Parlament, kandidéiert, ass dunn awer 2003 'nogeréckelt'. Von 2004 bis 2006 war e Minister fir regional Entwécklung a kommunal Autonomie. Vun 2006 bis 2010 war en nees Deputéierten. Hien huet d'Partei gewiesselt, gouf dono net erëmgewielt, a konnt eréischt 2014 nees e Sëtz am Parlament kréien.
Nom Récktrëtt vun der Ministerpresidentin Laimdota Straujuma am Dezember 2015 huet de President Raimonds Vējonis den 13. Januar 2016 de Kučinski, chargéiert, eng nei Regierung ze forméieren. Den 11. Februar 2016 gouf hie vun der Saeima zum 13. Ministerpresident vu Lettland gewielt.
Donna Summer
D'Donna Summer, gebuer den 31. Dezember 1948 zu Boston, Massachusetts a gestuerwen de 17. Mee 2012 a Florida, fir richteg LaDonna Adrian Gaines war eng US-amerikanesch Sängerin a Lidderautuer.
Am Ufank vun hirer Carrière huet si an Europa gelieft, wuer se hikomm war, fir beim Musical Hair matzemaachen, an huet do virun allem an Däitschland gelieft,. Si war och vun 1972-1974 Member vun der Grupp Family Tree, bei där och d'Monique Melsen dobäi war. 1976 ass si hannescht an d'USA geplënnert.
Graphic Novel
Graphic Novel, och alt Comicroman oder graphesche Roman (fr: roman graphique), ass eng Bezeechnung fir eng bestëmmt Zort vu Comics (Bande-dessinéeën), déi aus den USA iwwerholl gouf, a gewéinlech där mengt, déi sech un en éischter erwuessene Publikum riichten, an déi eng eepesch, deels komplex Geschicht erzielen. De Begrëff ass deemno geduecht fir se vu Comics fir Kanner a Jugendlecher z'ënnerscheeden (wat mat e Grond ass, datt net jiddereen en akzeptéiert).
De Begrëff gouf an den Enn 1970er/uganks 1980er Joren duerch dem Will Eisner säin A contract with God populär.
Lenglerlach
D'Lenglerlach (lokal: Lenglerlooch ) ass e Lieu-dit an der Gemeng Ëlwen.
Alen Observatoire vu Bonn
Den Alen Observatoire vu Bonn ass en historeschen Observatoire aus dem 19. Joerhonnert. E steet an der Südstad an der Poppelsdorfer Allee 47 a gouf vum Friedrich Wilhelm August Argelander gegrënnt. No sengem Ruff op d'Universitéit Bonn 1836 ass et him gelongen duerch seng Frëndschaft mat dem Preisekinnek Friedrich Wilhelm IV. en eegenen Observatoire ze bauen. Dëse gouf am Joer 1845 a Betrib geholl. Den Argelander huet vun hei d'Bonner Duerchmusterung duerchgefouert. De „Grousse Refrakterraum“ ass 1899 entstanen.
Vun 1952 un, goufen e puer vun den Teleskopen an den neien Observatoire Hoher List an der Äifel ëmgesidelt. 1973 ass d'Observatoireinstitut zesumme mat den aneren astronomeschen Instituter vun der Universitéit op Endenich verluecht ginn. Haut maache si zesummen d'Argelander-Institut fir Astronomie. Zanter 1975 gëtt de Refrakterraum vum alen Observatoire vum Volleksobservatoire Bonn benotzt.
L'acqua... il fuoco
De Film L'acqua... il fuoco ass eng italieenesch-lëtzebuergesch Koproduktioun vum Luciano Emmer aus dem Joer 2003.
Belfast (Film)
Belfast ass e brittesche Film vum Kenneth Branagh aus dem Joer 2021.
Ëm wat geet et am Film?
De Buddy huet 9 Joer a lieft mat senge protestanteschen Elteren zu Belfast. Wärend den Onrouen am August 1969 gëtt d'Liewen zu Belfast ëmmer méi schwéier an d'Famill verléisst Belfast a plënnert an England.
Soss
De Kenneth Branagh krut 2022 en Oscar fir dat bescht Originaldréibuch fir de Film Belfast.
Chileenesche Peso
De chileenesche Peso ($; ISO: CLP) ass d'Wärung vun der Republik Chile.
Den haitege Peso gouf den 29. September 1975 mam Dekret Nr. 1.123 agefouert an huet de chileeneschen Escudo ersat, dee bis dohi gëlteg war.
Bis 1984 war de Peso an 100 Centavos ënnerdeelt.
Et gëtt Mënze vun 1, 5, 10, 50, 100 a 500 Peso, a Billjeeë vun 1000, 2000, 5000, 10.000 an 20.000 Pesos.
2016 huet ee ronn 700 Pesos fir 1 Euro kritt.
Rue de la Francophonie
D'Rue de la Francophonie ass eng Strooss zu Gaasperech an der Stad Lëtzebuerg. Se verleeft als Sakgaass vum Boulevard de Kockelscheuer a Richtung Süden.
Fofzeg Joer no der Grënnung zu Lëtzebuerg vun der Assemblée parlementaire de la Francophonie am Joer 1967, gouf dësen Odonym fir eng Strooss erausgesicht, déi nieft dem Campus francophone läit. Dëse Schoulkomplex deen op enger Fläch vu 5,4 ha zanter 2016 gebaut gëtt, ëmgräift engersäits d' École française de Luxembourg an anersäits de Lycée Vauban, déi ënnert dem gemeinsamen Numm “Vauban, École et lycée français de Luxembourg” fusionéiert goufen. Et ass eng vun de wéinege Stroossen zu Lëtzebuerg, déi no abstrakte Konzepter (hei: der Francophonie), an net no Plazen, Persounen, Saachen oder Evenementer genannt goufen.
Herbert Marcuse
Den Herbert Marcuse [ marˈkuːzə ], gebuer den 19. Juli 1898 zu Berlin a gestuerwen den 29. Juli 1979 zu Starnberg, war en däitsch-US-amerikanesche Philosoph, Politolog a Soziolog.
Seng philosophesch Schrëfte ware staark vum Karl Marx sengen Theorië beaflosst, ë. a. wat eng Kritik um Kapitalismus betrëfft, deen de Mënsch "entfrieme" géif.
An den USA si seng zwee Haaptwierker erauskomm: Eros and Civilization (1955) an One-Dimensional Man (1964). Déi zwee gehéieren zu de wichtegsten Aarbechte vun der Kritescher Theorie an zu de Standardwierker vun der Studentebeweegung, virun allem an den USA an an Däitschland.
Nepas
Nepas ass eng Gemeng an der Provënz Soria an der Regioun Kastilien a Léon a Spuenien.
D'Gemeng huet 59 Awunner (Stand: 1. Januar 2016) an eng Fläch vun zirka 25 km².
Orange (Entreprise)
Orange ass eng franséisch Telekommunikatiounsfirma. Enn 2019 hat se bal 266 Millioune Clienten weltwäit. An deem Joer war d'Firma de Leader oder dat zweet populärst Netzwierk a 75% vun den europäesche Länner, wou se present ass; an an 83% vun de Länner an Afrika an am Noen Osten.
Zuelen
2018 hat Orange en Ëmsaz vun 41,391 Milliarden Euro (all d'Aktivitéiten zesummegerechent) an hat 266 Millioune Clieneten uechter d'Welt, dovun 201 Milliounen am Beräich Mobiltelefonie an 18,2 Milliounen am Beräich haut débit fixe.
Jean Klein (1942)
De Jean Klein gebuer den 21. Dezember 1942 ass e fréiere lëtzebuergesche Foussballspiller a Schoulmeeschter.
De Jean Klein war Stammspiller bei der US Diddeleng.
Hien huet an 31 Matcher fir déi lëtzebuergesch Foussballnationalekipp gespillt an dobäi 4 Goler geschoss. An zwar:
L'enfer (Film 1964)
30 Joer méi spéit am Joer 1994 huet de Claude Chabrol nom Dréibuch vum Henri-Georges Clouzot en neie Film mam selwechten Titel L'enfer gedréint.
2009 ass dunn en Dokumentarfilm mam Titel L'enfer d'Henri-Georges Clouzot vum Serge Bromberg a Ruxandra Medrea erauskomm. Dëse Film behandelt d'Problemer déi bei den Dréiaarbechten entstane waren an e baut gläichzäiteg déi vum Clouzot gefilmt Zeenen an de Film an.
Boulogne-sur-Mer
Boulogne-sur-Mer (op Picardesch: Boulonne) ass eng franséisch Stad a Gemeng am Departement Pas-de-Calais an der Regioun Hauts-de-France.
(77) Frigga
Den (77) Frigga ass en Asteroid vun der Haaptceinture
Den Objet gouf den 12. November 1862 vum däitschen Astronom Christian Heinrich Friedrich Peters entdeckt.
Den Asteroid gouf no der Frigg genannt, enger nordescher Gëttin a Fra vum Odin.
Martine Beswick
D'Martine Beswick, gebuer de 26. September 1941 zu Port Antonio op der Insel Jamaika, ass eng jamaikanesch Schauspillerin.
Si huet am Ufank vun hirer Filmcarrière an e puer bekannte Filmer matgespillt, sou an den James Bond Filmer From Russia with Love (1963) an Thunderball (1965), weider am Italowestern Quién sabe? (1966) vum Damiano Damiani an am Fantasy-Abenteuerfilm One Million Years B.C. (1966) vum Don Chaffey.
Luxemburgia schwackeana
D'Luxemburgia schwackeana ass eng Planzenaart aus der Gattung Luxemburgia an der Famill vun den Ochnaceae.
D'Aart ass am Bundesstaat Minas Gerais vu Brasilien endeemesch.
Harvey Charters
De Harvey Charters, gebuer den 8. Mee 1912 zu North Bay an do gestuerwen 17. Juli 1995, war e kanadesche Kanut an Olympionik.
Maggy Nagel
D'Maggy Nagel, gebuer de 25. August 1957 an der Stad Lëtzebuerg, ass eng lëtzebuergesch Politikerin (DP).
Harvey Charters
Hien huet Kanada op den Olympesche Summerspiller 1936 zu Berlin vertrueden. Do huet hien zesumme mam Frank Saker eng Bronzemedaille am C-2 1000 m an eng Sëlwermedaille am C-2 10000 m gewonnen. .
Maggy Nagel
Si war vum 4. Dezember 2013 bis de 16. Dezember 2015 Ministesch fir Kultur a Logement an der Regierung Bettel-Schneider. Virdru war si vun 1996 bis 2013 Buergermeeschtesch vun der Gemeng Munneref.
Si war vun 1999 bis 2004 als Deputéiert an der Chamber a gouf duer bei de Chamberwale vum 20. Oktober 2013 erëmgewielt. Gläich drop huet si op hiert Deputéiertemandat verzicht, fir Kultur- a Logementsministesch an der Regierung Bettel-Schneider ze ginn.
Vun 2013 bis 2015 war d'Maggy Nagel Vizepresidentin vun der DP.
Si schafft zanter dem 1. Abrëll 2016 als Premier conseiller de gouvernement  am Wirtschaftsministère, wou si ë. a. d'Weltausstellung 2020 zu Dubai preparéieren hëllefe soll.
Carlos Ulrrico Cesco
De Carlos Ulrrico Cesco, gebuer de 24. November 1910 a gestuerwen de 5. November 1987, war en argentineschen Astronom.
De Cesco hat dee gréisste Deel vu sengem Liewen zu San Juan, Argentinie gelieft. Hien hat 20 Asteroiden entdeckt. No gouf de Carlos Cesco Observatoire genannt. Säin eelste Brudder, de Reynaldo Cesco war och Astronom. Alle béid studéierten op der National Universitéit La Plata.
Athienville
Athienville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Seng Awunner ginn Athienvillais genannt.
Valparaíso
Valparaíso ass eng Hafestad am Chile mat ca. 278.000 Awunner (905.300, wann een d'Aglomeratioun matzielt - Stand: 2004).
Valparaíso läit an enger Bucht am Pazifeschen Ozean, déi no Norden hin op ass. Den Hafen ass ee vun de wichtegsten aus dem Land.
Si ass de Sëtz vum chileenesche Kongress. Zu der Stad gehéieren och d'Desventuradas-Inselen, déi iwwer 1.000 km ewech leien.
D'Stad gëllt als kulturell Haaptstad vum Chile a gëtt an enger Abberzuel vu literareschen, musikaleschen oder kënschtlereschen Interpretatiounen evoquéiert. Am Juli 2003 gouf déi historesch Alstad mat hirer Architektur aus dem 19. an 20. Joerhonnert vun der UNESCO als Weltkulturierwen deklaréiert.
Scheier
Eng Scheier ass e Landwirtschaftsgebai, bei Bauerenhäff mat zwéin oder méi Stäck dat besonnesch fir d'Lagere vu Fudder wéi Hee a Stréi gebraucht gëtt. Niewebäi gëtt den ënneschten Deel och als Ofstellplaz fir Ween oder Maschinne wéi fréier d'Dreschmaschinn, de Bléiser, d'Ozmillen, d'Rommelsmaschinn asw. gebraucht.
Scheieren déi aleng an der Gewan stinn, gi Feldscheier genannt.
Typesch fir d'Éislek wéi fir d'belsch Ardenne sinn Héichscheierhaiser, déi besonnesch der Topographie ugepasst sinn. Bei den Héichsscheiere steet d'Scheier iwwer de Ställ sou datt ee vun der Säit vum Hank gläicherhand erafuere kann. Wann et Niveausënnerscheeder gouf, da gouf eng Ramp gebaut, oder eng Scheierbréck. Déi Scheierkonstruktioun huet d'Ofluede vun de Ween méi einfach gemaach well een eng grouss Parti vum Hee oder Stréi net huet brauchen eropzereechen.
Gemma Arterton
D'Gemma Christina Arterton, gebuer den 2. Februar 1986 zu Gravesend, Kent ass eng englesch Schauspillerin.
Daniel Fathers
Den Daniel Fathers, gebuer den 23. Mäerz 1966 zu London, ass e brittesch-kanadesche Filmschauspiller. Hien huet seng Carrière 2000 ugefaangen.
Hie gouf mat senger Roll am Film The Void (2016) bekannt.
Parlez-vous français
Parlez-vous français? ass e Lidd vun der Museksgrupp Baccara. Et war déi lëtzebuergesch Bedeelegung am Eurovision Song Contest 1978, gesongen op Franséisch. Et koum op déi 7. Plaz mat 73 Punkten.
Röntgensatellit
E Röntgensatellit ass e kënschtlechen Äerdsatellit, deen astronomesch Observatiounen am Röntgenberäich vum elektromagnéitesche Spektrum, tëscht ongeféier 0,1 a 500 keV Photonenenergie, duerchféiert. Zu héijeren Energieë schléisst sech d'Gammaastronomie un.
Classique des Alpes 1996
Déi '''6. Classique des Alpes''' gouf den 1. Juni 1996 gefuer.
Et war déi zwieleft Kompetitioun vun der Coupe de France 1996.
Se gouf vum Fransous Laurent Jalabert gewonnen.
Ann Blyth
D'Ann Blyth, gebuer als Ann Marie Blyth de 16. August 1928 zu Mount Kisco, ass eng US-amerikanesch Schauspillerin a Sängerin..
Zu hire filmesch bedeitende Filmer zielen den Drama Mildred Pierce (1947) vum Michael Curtiz, de Film-noir Brute Force (1947) vum Jules Dassin an den dramatesche Kriminalfilm Thunder on the Hill (1951) vum Douglas Sirk.
Chourgnac
Chourgnac och Chournac-d'Ans genannt, ass eng franséisch Gemeng am Departement Dordogne an der Regioun Nei-Aquitaine.
Le Pays d'Ans
Le Pays d'Ans ass e Veräin vu sechs Gemengen am Périgord, deen 1996 vun de Gemenge gegrënnt gouf, déi all d'Wuert Ans an hirem Numm hunn: Badefols-d'Ans, La Boissière-d'Ans, Chournac-d'Ans, Granges-d'Ans, Sainte-Eulalie-d'Ans a Saint-Pantaly-d'Ans.
Baincthun
Baincthun ass eng franséisch Gemeng am Departement Pas-de-Calais an der Regioun Hauts-de-France.
Muhammad Yunus
De Muhammad Yunus, op Bengalesch মুহাম্মদ ইউনুস Muhāmmad Iunus, gebuer den 28. Juni 1940 zu Chittagong, ass en Ekonomist aus dem Bangladesch. Hien ass de Grënner vun der Grameen Bank, déi Mikrokrediter vergëtt, an domat ee vun de Begrënner vum Mikrofinanz-Gedanken. 2006 krut hien de Friddensnobelpräis.
De Muhammad Yunus ass den 3. vu 14 Kanner, vun enger muslimischer Famile. De Muhammad Yunus huet vill Bicher geschriffen, wéi zum Beispiel: Social Business ; Die Armut besiegen ; Für eine Welt ohne Armut. Hie gëtt "Banker der Armen" genannt.
Boussac (Lot)
Boussac ass eng franséisch Gemeng am Departement Lot, an der Regioun Occitanie.
Boussac läit um Jakobswee, an zwar um Wee dee vu Le Puy-en-Velay fortgeet, an dee Via Podiensis heescht.
Monument Émile Mayrisch (Esch-Uelzecht)
D'Monument Émile Mayrisch zu Esch-Uelzecht erënnert un de Stolindustriellen Émile Mayrisch.
Et steet um Square Emile Mayrisch am Quartier Dellhéicht. 1925 huet den Urbanist Josef Stübben proposéiert, nieft der Schoul eng Plaz a Form vun engem klenge Park unzeleeën. 1929 gouf de Square ageweit. Dat Joer virdru war den Emile Mayrisch gestuerwen, an et ass decidéiert ginn, him e Monument commémoratif opzeriichten. Dofir goufen de franséischen Architekt Auguste Perret a säi Jong Gustave chargéiert, en Entworf ze maachen.
D'Monument gouf de 14. August 1933 um Square Émile Mayrisch a Presenz vum Buergermeeschter Victor Wilhelm, dem President vun der Arbed Gaston Barbanson, dem Staatsminister Joseph Bech an der Aline Mayrisch ageweit. ,
D'Skulptur a Form vun engem Portrait vum Émile Mayrisch uewen um Monument an déi zwou Take vir um Monument sinn e Wierk vum franséische Sculpteur Louis Dejean.
D'Monument gouf an den 2000er Joren an d'Fassong gesat. No engem positiven Avis, de 15. November 2013, vum Escher Gemengerot, gouf d'Monument an de Square den 21. Juni 2017 als nationaalt Monument klasséiert.
Stirner Prothese
ass eng Konschtinstallatioun vum Bert Theis déi zanter Mee 2019 provisoresch am Park Edmond Klein an der Stad Lëtzebuerg steet.
Den Theis hat d'Installatioun am Joer 2000 fir de Park vun der evangeelescher Akademie zu Tutzing a Bayern entworf, déi awer schlussendlech do net opgestallt konnt ginn. Fir d'Dauer vun der „Retrospektiv Bert Theis Building: Philosophy – Cultivating Utopia“ am Mudam presentéiert d'Stad Lëtzebuerg dëse „friemaartegen Objet deen aus der Welt vun der Schëfffaart, der Eisebunn an der Industrie staamt“ de Visiteure vum Park.
Regierungsbezierk Freiburg
De Regierungsbezierk Freiburg ass ee vu véier Regierungsbezierker am däitsche Bundesland Baden-Württemberg. E steet an der Hierarchie tëscht de Landkreesser an der Landesregierung.
De Verwaltungssëtz ass zu Freiburg im Breisgau.
Classe tous risques
Classe tous risques ass e franséische Film vum Claude Sautet aus dem Joer 1960 no engem Roman vum José Giovanni.
Ëm wat geet et am Film?
De Gangster Abel Davos ass virun der Police aus Frankräich an Italie geflücht. No engem Hold-Up zu Mailand versicht hien erëm Italien ze verloossen…
Grand Prix de Fourmies 1994
Déi '''62. Editioun vum Grand Prix de Fourmies''' gouf den 11. September 1994 gefuer.
Canton de Salon-de-Provence-2
De Canton de Salon-de-Provence-2 ass eng franséisch administrativ Andeelung an den Arrondissementer Aix-en-Provence, Arles an Istres am Departement Bouches-du-Rhône an der Regioun Provence-Alpes-Côte d'Azur.
Canton d'Albertville-1
De Canton d'Albertville-1 ass eng franséisch administrativ Andeelung am Arrondissement Albertville, am Departement Savoie an der Regioun Auvergne-Rhône-Alpes.
Canton de Salon-de-Provence-2
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Liu Wen
D'Liu Wen, op Chineesesch 劉雯 / 刘雯 Liú Wén, gebuer de 27. Januar 1988 zu Yongzhou an der Provënz Hunan, ass e chineesescht Model.
Litauesch
Litauesch (lt: lietuvių) ass eng indoeuropäesch Sprooch, déi zur baltescher Sproochgrupp gehéiert. Litauesch ass déi offiziell Sprooch vun der Republik Litauen an zënter 2004 eng vun de 24 offizielle Sprooche vun der Europäescher Unioun.
D'litauesch Sprooch ass bekannt fir hire signifikante phoneteschen a lexikaleschen Archaismus. Vill Linguiste gleewen, datt Litauesch an de Sanskrit aus der indoarescher Grupp d'nächst lieweg Nokommë vun der indoeuropäescher Ursprooch sinn.
Marino Girolami
De Marino Girolami gebuer den 1. Februar 1914 zu Roum an och do gestuerwen den 20. Februar 1994 war en italieenesche Filmregisseur, Filmschauspiller, Dréibuchauteur, Filmproduzent a Filmschauspiller.
De Marino Girolami huet iwwer 80 Filmer als Regisseur gedréint. Hien huet d'Dréibuch fir iwwer 40 Filmer geschriwwen an huet 17 Filmer produzéiert.
Hien huet ënner verschiddene Pseudonymme wéi Frank Martin, Jean Bastide, Franco Martinelli, Charles Ramoulian, Dario Silvestri a Fred Wilson Filmer gedréint
De Girolami ass de Papp vum Filmregisseur Enzo G. Castellari a vum Filmschauspiller Ennio Girolami. Hien ass och de Brudder vum Filmregisseur Romolo Guerrieri.
Echinghen
Echinghen ass eng franséisch Gemeng am Departement Pas-de-Calais an der Regioun Hauts-de-France.
Grand Prix de Fourmies 1993
Déi '''61. Editioun vum Grand Prix de Fourmies''' gouf den 12. September 1993 gefuer.
Fernand Brosius
De Fernand Brosius, gebuer de 15. Mee 1934 zu Nidderkuer, a gestuerwen de 14. Januar 2014 , war e fréiere lëtzebuergesche Foussballspiller.
De Fernand Brosius war Spiller bei der Spora.
Tëscht dem 30. September 1956 am 20. Mäerz 1966 huet hie 57-mol fir déi lëtzebuergesch Foussballnationalekipp gespillt. Dobäi hat hien e Gol geschoss, an zwar den 19. Mäerz 1961 zu Lissabon géint déi portugisesch Nationalekipp (Resultat: 6:0). Dommerweis hat en de Ball an déi eege Këscht gedréckt.
Kapell Tandel
D'Kapell zu Tandel ass eng kathoulesch Kapell déi zur Par Baastenduerf, zum Parverband Veianen, zu der Pastoralregioun Norden, zum Dekanat Veianen an zu der Gemeng Tandel gehéiert.
D'Patréinesch vun der Kierch ass d'helleg Anna, där hiert Fest de 26. Juli gefeiert gëtt.
D'Kapell steet zu Tandel um Enn vun engem Niewewee vun der Veianerstrooss, der. Et ass och e klenge Kierfecht nieft der Kapell ugeluecht.
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Zur fréierer Par Baastenduerf gehéiert ausser der Kapell vun Tandel och nach d'Parkierch vu Baastenduerf.
Geschicht
Uewen um Portal vun der Kapell steet d'Joreszuel 1693. Op engem Steen e Stéck iwwer dem Agank ass d'Joer 1758 uginn.
Nicolas Klein
Den Nicolas Klein, gestuerwen den 29. Abrëll 1931 zu Rued (Ell), war e lëtzebuergesche Politiker.
Hie war Buergermeeschter vun der Gemeng Ell. ,
Hie gouf bei de Chamberwale vum 26. Oktober 1919 als Deputéierten an d'Chamber gewielt a bei de partielle Chamberwale vum 28. Mee 1922 erëmgewielt.
Guido Zurli
De Guido Zurli, gebuer den 9. Januar 1929 zu Foiano della Chiana a gestuerwen den 23. Oktober 2009 zu Roum, war en italieenesche Filmregisseur.
Hien huet och Filmer ënner de Pseudonymmen Albert Moore a Frank Sanders gedréit.
Grand Prix de Fourmies 1992
Déi '''60. Editioun vum Grand Prix de Fourmies''' gouf den 13. September 1992 gefuer.
Marc Simenon
De Marc Simenon, gebuer den 19. Abrëll 1939 zu Bréissel a gestuerwen de 24. Oktober 1999 zu Paräis, war e franséischen Dréibuchauteur a Filmregisseur. Hie war de Jong vum Schrëftsteller Georges Simenon an der Molerin Régine Renchon.
Am Abrëll 1960 hat hie sech mat der Marie-France Grisoni bestuet mat där hien zwee Kanner krut de Serge (1962) an d'Diane (1964). Duerno war hie war vun 1968 bis zu sengem Doud am Joer 1999 mat der Schauspillerin Mylène Demongeot bestuet.
Frank Tashlin
De Frank Tashlin, gebuer als Francis Fredrick von Taschlein den 19. Februar 1913 zu Weehawken a gestuerwen de 5. Mee 1972 zu Hollywood a Kalifornien, war en US-amerikaneschen Dréibuchauter a Filmregisseur.
Den Tashlin huet haaptsächlech Kaméidisfilmer gedréit mat meeschtens dem Komiker Jerry Lewis an der Haaptroll.
Bathelémont
Bathelémont, bis den 22. Mäerz 2011 Bathelémont-lès-Bauzemont, ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Dierfche läit op enger Héicht vun 270 Meter, eng 12 km nordëstlech vu Lunéville.
Trinitrotoluol
D'Sprengkraaft vum TNT gëtt als Moossstaf fir d'Explosiounskraaft vu Sprengkierpere benotzt (kuckt och TNT-Equivalent).
Canton d'Istres
De Canton d'Aubagne ass eng franséisch administrativ Andeelung am Arrondissement Istres am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Marina Tchebourkina
D'Marina Tchebourkina, oder Marina Nikolajewna Tscheburkina (op Russesch: Марина Николаевна Чебуркина), gebuer de 6. Mäerz 1965 zu Moskau a Russland, ass eng franséisch-russesch Organistin a Musekologin.
2005 gouf si mam Titel Chevalier de l'Ordre des Arts et des Lettres geéiert.
Baccara
Baccara war eng spuenesch weiblech Vokal-Popgrupp.
D'Grupp ass 1977 gegrënnt ginn a bestoung aus de Sängerinne Mayte Mateos (gebuer de 7. Februar 1951 zu Logroño) a María Mendiola (gebuer de 4. Abrëll 1952 zu Madrid an och do gestuerwen den 11. September 2021 ). Si hu sech am November 1973 beim spuenesche Fernseeballet kenne geléiert. Si hu sech als Flamenco-Dänzerinnen a Sängerinnen als Duo „Venus“ selbstänneg gemaach a sinn ënner anerem zu Fuerteventura opgetrueden, wou se am Januar 1977 vum Leon Deane, Fred Dieckmann a Patrick Kavetz (alleguer RCA, haut: SonyBMG) entdeckt goufen.
D'Grupp Baccara huet Lëtzebuerg 1978 um Eurovision Song Contest zu Paräis vertrueden. Mat dem Lidd "Parlez-vous français?" ass si du mat 73 Punkten op déi 7. Plaz komm.
An den 1990er Joren hunn déi zwou Sängerinnen, no Solocarrièren, allen zwou eng nei Grupp „Baccara“ gegrënnt, mat jeeweils enger anerer Mat-Sängerin.
Le Portel
Le Portel ass eng franséisch Gemeng am Departement Pas-de-Calais an der Regioun Hauts-de-France.
Mat bloussem A
Mat bloussem A oder fräisiichteg ginn an der Naturwëssenschaft an an der Technik déi Observatiounen a Miessunge genannt, déi ouni optesch Hëllefsmëttel (mat Ausnam vu Korrekture vu Feelsiichtegkeete) gemaach ginn, d. h. ouni de Gebrauch vun zum Beispill engem Teleskop, enger Lupp, engem Mikroskop oder enger Kamera.
De Begrëff gëtt virun allem an der Astronomie, Geodesie, Physik a Biologie gebraucht.
Interessant Phenomeener
Scho mat bloussem A loosse sech interessant Phenomeener an Naturevenementer feststellen, an och erstaunlech Genauegkeeten. Dozou e puer Beispiller:
51 Pegasi
Den 51 Pegasi ass e sonnenänleche Stär am Stärebild Pegasus a läit ronn 50 Liichtjoer vun eis ewech. Seng visuell Hellegkeet ass 5,49 mag, also just un der Grenz, wat eist fräit A ka gesinn. Den 51 Pegasi ass e gielen Zwerg, säin Alter gëtt op 8 Mrd. Joer geschat. Domat ass hien 3 Mrd. Joer méi al wéi eis Sonn. Seng Mass ass 4 bis 6 % méi héich wéi déi vun der Sonn a e besteet aus méi Metaller wéi d'Sonn, well seng Waasserstoffreserve lues a lues ausginn. Säi Spektraltyp ass G2.5V oder G4-5Va.
1995 hunn de Michel Mayor an den Didier Queloz vum Departement fir Astronomie vun der Universitéit Genf ëm den 51 Pegasi deen éischten Exoplanéit entdeckt. De Planéit mat der Bezeechnung 51 Pegasi b huet 0,46 Jupitermassen a kreest ëm säi Stär a 4,2 Deeg op enger Distanz vun nëmmen 0,05 astronomeschen Eenheeten (AE).
Colombo (Moundkrater)
De Colombo ass en Aschlagkrater op der viischter Moundsäit westlech vum Mare Fecunditatis, südlech vum Krater Goclenius an nordwestlech vum Cook. De Kraterrand ass erodéiert an no bannen terrasséiert. Dat Bannenzegt, virun allem im Nordwesten, ass flaach an am Zentrum stinn e puer Hiwwelen, et sinn d'Reschter vun engem iwwerschmemmten Zentralbierg.
De Krater gouf am Joer 1935 vun der I.A.U. nom Entdecker vun Amerika, dem Christoph Kolumbus genannt.
Lucienne Bogaert
D'Lucienne Bogaert, gebuer als Lucienne Jeanne Gabrielle Lefebvre de 6. Januar 1892 zu Caudry a gestuerwen de 4. Februar 1983 zu Montrouge, war eng franséisch Schauspillerin.
Si war nieft hirer grousser Theaterkarriär awer och a bedeitende Filmer wéi Le corbeau (1943) vum Henri-Georges Clouzot, Les dames du bois de Boulogne (1945) vum Robert Bresson an a Maigret tend un piège (1958) vum Jean Delannoy ze gesinn.
Laurent Payfert
De Laurent Payfert, gebuer de 24. Januar 1970 zu Algréngen a Loutrengen, ass e franséischen Jazz-Kontrabassist.
Biographie
Am Alter vun 8 Joer huet de Laurent Payfert ugefaangen, Musek ze maachen an hëlt klassesch Musekscoursen an de Fächer Gesank a Trompett um Metzer Conservatoire. An den 1980er Joren huet hien ugefaangen, elektresche Bass ze spillen, an den 1990er ass de Kontrabass, deen haut säin Haaptinstrument ass, derbäikomm,.
Dem Laurent Payfert säi musikalesche Stil ass artistesch, technesch a konzeptuell vu follgende Museker beaflosst: Joseph Ramacci, Loris Binot, Ricardo Del Fra, Barre Philips, Steve Lacy, Peter Kowald, Hein Van De Geyn, Noël Akchoté, Kenny Werner, Ari Hoenig, Ron Carter et J. S. Bach.
De Laurent Payfert huet ënner anerem mat follgende Museker gespillt: Adam Rogers, Noël Akchoté, Maxime Bender, Jérôme Bourdellon, Jean-Marc Folz, Roby Glod, Jeff Herr, Be Konen, Peter Kowald, Steve Lacy, Greg Lamy, Lê Quan Ninh, Sascha Ley, Christian Mariotto, Murat Öztürk, Michel Pilz, Damien Prud'homme, Joseph Ramacci, Jean-Marc Robin, Pascal Schumacher, Jef Sicard.
De Laurent Payfert ass op follgende Festivallen opgetrueden:
Hien huet vun 1991 bis 2005 am Quintett an am Septett vum Loris Binot matgespillt.
Hie spillt reegelméisseg an der lëtzebuergescher Jazz-Formatioun Jeff Herr Corporation, déi Concerten an Tournéeën ë. a. a follgende Länner organiséiert huet: Russland, Japan, Griicheland, Däitschland, Belsch, England, Indien, Cap Vert, Ukraine a Frankräich.
Laurent Payfert 4tet
De Laurent Payfert huet säi Quartett am Joer 2011 gegrënnt, an deem nëmmen Eegekompositoune gespillt ginn, déi an der Jazz-Geschicht a mat der Musek vu follgenden Jazz-Museker a -Gruppe verwuerzelt ass: Thelonious Monk, Steve Lacy, Duke Ellington, Charles Mingus, Weather Report, Miles Davis, Wayne Shorter.
Juvrecourt
Juvrecourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Groussherzogin-Charlotte-Monument
D'Groussherzogin-Charlotte-Monument respektiv op Franséisch Monument grande-duchesse Charlotte sinn d'Bezeechnunge vun zwee Monumenter zu Lëtzebuerg, déi zu Éiere vun der Groussherzogin Charlotte opgeriicht goufen:
Canton d'Albertville-2
De Canton d'Albertville-2 ass eng franséisch administrativ Andeelung am Arrondissement Albertville, am Departement Savoie an der Regioun Auvergne-Rhône-Alpes.
The Premature Burial
The Premature Burial ass en US-amerikanesche Film vum Roger Corman aus dem Joer 1962 no enger Erzielung vum Edgar Allan Poe.
Ëm wat geet et am Film?
De Guy Carrel (Ray Milland) huet eng Obsessioun, hie lieft an der Angscht lieweg begruewen ze ginn...
Huldanger Millen
D'Huldanger Millen ass e Lieu-dit an der Gemeng Ëlwen.
Geographie
D'Huldanger Mille läit südwestlech vun Huldang, an der Gemeng Ëlwen, am Dall vun der Wolz.
Park vum Schlass Kolpech
De Park vum Schlass Kolpech läit zu Nidderkolpech an der Gemeng Ell.
De 27. Januar 1917 gouf de Park mam Kolpecher Schlass vum ARBED-Direkter Émile Mayrisch opkaaft.
2002 gouf de Park mat de Monumenter a Statuen, déi dra stinn, wéi och d'Schlass mat sengen Annexen, Wisen a Bëscher, op der Lëscht vun de klasséierte Monumenter als Nationalmonument klasséiert.
Kierchermillen
Kierchermillen, lokal Kirchermillen, op den topographesche Kaarten als Kiirchermillen ze fannen, ass e Lieu-dit an eng fréier Millen an der Gemeng Ëlwen.
Geographie
D'Kierchermille läit 1 km südwestlech vu Kierchen, an der Gemeng Ëlwen, am Dall vun der Wolz, wou déi vun der Weierbaach gefiddert gëtt. D'Eisebunnslinn Ëlwen-Gouvy geet direkt do derlaanscht.
D'Millen
D'Kierchermille gouf 1331 als Bannmillen am Fräiheetsbréif vun der Fräiheet Beesslek vum Jang de Blannen ernimmt. 1747 war de Georg Finck de Millepiechter. 1790 gouf d'Mille fir 850 Daler un de Johann Pauly vu Mettendorf verkaaft a war vun do u keng Bannmille méi.
D'Millerad gouf net vun der Wolz ugedriwwen, déi net wäit dovu laanscht leeft, mä mat Waasser aus dem Milleweier, dee vun der Weierbaach gefiddert gëtt. Déi lescht Muelsteng aus Äifeler Sandstee sinn zu Kierchen op der Kräizung vun der Haaptstrooss, an der Strooss déi op d'Kierchermille féiert, opgestallt.
Tempo (Film 2003)
De Film Tempo ass eng kanadesch-lëtzebuergesch-franséisch-brittesch Koproduktioun vum Eric Styles aus dem Joer 2003.
Ëm wat geet et am Film?
D'Sarah wunnt a Frankräich a verdéngt hiert Liewe mam Transport vun illegale Konschtwierker …
Aung San Suu Kyi
D'Aung San Suu Kyi, op Birmanesch [], gebuer den 19. Juni 1945 zu Rangun, ass eng Politikerin am Myanmar. Si setzt sech zanter de spéiden 1980er-Jore fir eng gewaltlos Demokratiséierung vun hirem Heemechtsland an.
D'Militärregierung huet si tëscht 1989 an 2010 am Ganze 15 Joer ënner Hausarrest gesat. 2016 gouf si Regierungscheffin an Ausseministesch, éier si no engem Militärputsch am Februar 2021 nees ënner Hausarrest gestallt gouf.
Vun 1988 bis 2011 war si d'Generalsekretärin vun der Nationaler Liga fir Demokratie (NLD), an zënter 2011 ass si d'Presidentin vun där politescher Partei.
George Martin
Den George Martin, gebuer als Francisco Martinez Celeiro den 18. September 1937 zu Barcelona, ass e spuenesche Schauspiller, Filmregisseur an Dréibuchauteur.
Den George Martin war an enger 40 Filmer als Schauspiller ze gesinn. Hien huet als Regisseur dräi Filmer gedréit.
Aung San Suu Kyi
Liewen
D'Aung San Suu Kyi ass déi jéngst Duechter vum Aung San, dem Papp vum moderne Myanmar. Si huet bis 1964 op der Universitéit vun Delhi studéiert a bis 1968 um St Hugh's College zu Oxford. Duerno huet si dräi Joer bei de Vereenten Natioune geschafft. 1972 huet si de Michael Aris bestuet, mat deem si zwee Kanner huet.
D'Suu Kyi gouf den 8. August 1988 international während dem sougenannte "8888 Uprising" bekannt, engem friddleche Volleksopstand. Duerno gouf si d'Generalsekretärin vun der NLD, déi si mat Hëllef vun e puer Genereel, déi d'Militärjunta kritiséiert haten, nei gegrënnt huet. Bei de Walen 1990 krut d'NLD 81 % vun de Stëmmen, mee Resultat gouf annuléiert well d'Militärregierung refuséiert huet, hier Muecht opzeginn. Dëst gouf international schaarf verurteelt. D'Aung San Suu Kyi war scho virun de Wale vum Militär ënner Hausarrest gesat ginn an ass do, mat Ënnerbriechungen, tëscht 1989 an 2010 am Ganze 15 Joer bliwwen. Doduerch ass si zu enger vun de bekanntste politesche Prisonéierinnen op der Welt ginn.
2003 huet si en Attentat iwwerlieft, bei deem awer mindestens 70 Persounen, déi mat der NLD affiliéiert waren, ëmbruecht goufen.
D'NLD huet d'Walen 2010 boykottéiert. Doduerch koum et zu enger Victoire vun der Oppositiounspartei, déi der Militärregierung nostoung. Zwee Joer drop gouf d'Aung San Suu Kyi an d'Parlament gewielt an d'NLP krut 43 vu 45 eidele Sëtz bei der Nowal 2012. Bei de Walen 2015 krut hir Partei 86 % vun de Sëtz am Parlament. D'Suu Kyi selwer konnt net Presidentin ginn, well hire Mann an hir Kanner eng auslännesch Nationalitéit hunn an d'Verfassung dat net erlaabt. Dofir krut si d'Plaz als Staatsréitin vun Myanmar, eng nei Funktioun an den Equivalent vun enger Premierministesch.
An hirer Roll als Staatsréitin gouf d'Aung San Suu Kyi vun enger Rei Länner, Organisatiounen a Perséinlechkeete fir hir Inaktioun beim Vëlkermuerd vun de Rohingya kritiséiert. Dee Vëlkermuerd war am Rakhaing-Staat, engem Deel vum Myanmar, an d'Aung San Suu Kyi huet refuséiert unz'erkennen, datt déi myanmarescht Arméi verantwortlech fir d'Massaker war. Ënner hirem Leadership gouf de Myanmar och fir Verfollgunge vu Journaliste kritiséiert. 2019 huet si d'myanmaresch Arméi um Internationale Geriichtshaff géint all Uschëllegunge vum Vëlkermuerd un de Rohyinga verdeedegt.
D'Suu Kyi, där hir Partei d'Walen 2020 nees gewonnen hat, gouf den 1. Februar 2021 no engem Militärputsch verhaft. Trotz landeswäite Protester géint dee Putsch gouf si am Dezember 2021 zu véier Joer Prisong verurteelt. Am Januar 2022 krut véier weidere Joren, an am Abrëll 2022 gouf si der Korruptioun schëlleg geschwat a krut fënnef weider Joer Prisong. D'Vereent Natiounen, déi meescht europäesch Länner an d'USA hunn der Suu Kyi hir Verhaftung, d'Prozesser an d'Verurteelungen als politesch motivéiert verurteelt.
Jean-Pierre Kuborn
De Jean-Pierre Kuborn, gebuer 18. Dezember 1796 an der Stad Lëtzebuerg an do gestuerwen den 19. Januar 1872, war de Fils vun der Agathe Bonnecroix an dem Jean Kuborn, dee Bäcker zu Klierf war. Den 29. Oktober 1828 huet hie sech mat der Anne-Marie Rinck aus der Stad bestuet an d'Koppel krut zwéi Bouwen, de Jean-Pierre an de Félix.
Professionell Carrière
De Kuborn hat eng Librairie an der Stad, am Dicks sengem Gebuertshaus, um Eck vum Gruef an dem Knuedler. 1842 huet hien dem Alexandre Wiltheim säi Luciliburgensia, sive, Luxemburgum Romanum verkaaft, dat den Auguste Neyen editéiert hat.
Den 30. Juni 1845 huet hie säi Geschäft dem Victor Bück iwwerlooss, warscheinlech fir sech ganz senger neier Tätegkeet als Industriellen ze widmen. Hien hat nämlech virdrun der Famill Eydt e Stéck Land op der Polvermillen ofkaaft, dat nieft hirer Mille louch. Op dem Terrain huet hien am Mee 1840 ugefaangen eng Kottengsspënnerei ze bauen. De Jean-François Eydt, deen deemools Architekt vun der Stad Lëtzebuerg war, huet och d'Pläng fir dem Kuborn seng Spënnerei gezeechent. 1843 huet de Kuborn dem Eydt d'Millen ofkaaft, well dee Sue gebraucht huet fir d'Dott vu senge Schwësteren ze bezuelen.
De 6. Februar 1841 ass deen éischte Gar aus Georgia-Kotteng gesponne ginn. D'Spënnerei hat 2000 Spëndelen an et sollte 50 Aarbechter do schaffen. Se war awer grouss genuch fir dat Duebelt, wann déi nei Industrie genuch Reussite kréich. De Kuborn hat nämlech gewësse Bedenken, well hie sech géint déi franséisch a belsch Fabricken duerchsetze misst, déi alleguer scho méi laang eng Produktioun lafen haten.
Och wann d'Spënnerei op der Polvermille relativ kleng war, ass dach awer op den technesche Fortschrëtt gesat ginn an et goufe Maschinne kaaft mat deenen de Rhythmus vum artisanale Schaffe komplett op d'Kopp gehäit gouf. Wann ee mat engem Spannrad just een eenzele Fuedem gesponnen huet, konnt een der z. B. mat engem industrielle Spannrad (Mule-jenny) eng ganz Rëtsch matenee spannen.
De 27. Dezember 1843 krut d'Firma J. P. Kuborn et Cie d'Autorisatioun fir am Bisserwee eng Fierwerei opzeriichten. 1849 gouf déi zweet Mutuell aus dem Land op der Polvermille gegrënnt an de Jean-Pierre Kuborn war President dovun. D'Zil vun der Mutuell war et, fir d'Aarbechter am Fall vun enger Krankheet oder engem Accident z'ënnerstetzen oder fir e Pensiounsfong ze schafen. 1852 huet de Kuborn am Ganze ronn 100 Leit beschäftegt. Am selwechte Joer huet de Kuborn an eng nei Branche investéiert, dem industriellen Tricotage.
Am Joer 1857 gouf zousätzlech zur hydraulescher Turbinn eng Dampmaschinn vun 12 - 14 PS installéiert, sou datt méi Energie disponibel war an d'Mechanisatioun d'Iwwerhand geholl huet géintiwwer der manueller Aarbecht. Nieft de Bridder Godchaux op der Schläifmille war dem Kuborn ee vun den Eenzegen, deen op dës Energiequell zeréckgegraff huet.
Mam Sezessiounskrich (1861 bis 1865) an den amerikanesche Südstaaten gouf d'Enn vun Entreprise op der Polvermillen agelaut. Tëscht 1860 an 1862 ass de Präis vum amerikanesche Kotteng ëm en dräifacht geklommen. Well 80% bis 90% vum Kotteng aus Amerika importéiert gouf, huet déi enorm Präisdeierecht dozou gefouert, datt d'Produktioun huet missen agestallt ginn. Eng änlech Situatioun gouf et och am Tricotage. De Kuborn huet seng Entreprise schlussendlech den 20. Mäerz 1862 un d'Konsorte Conrot & Lamort verkaaft.
Och wann dem Kuborn seng Entreprise nëmmen 22 Joer bestanen huet, gehéiert se awer zu den Haaptrealisatiounen déi an der éischter Phas vun der Industrialisatioun zu Lëtzebuerg opgemaach goufen.
Politesch Carrière
De Kuborn war zanter 1837 Fräimaurer a souz tëscht 1843 an 1860 als Conseiller am Stater Gemengerot. Hie war den éischte Sekretär vun der Handelskummer déi 1841 gegrënnt gi war an huet bannent där och d'Spënnereie vertrueden.
1849 gouf hie vun der Regierung beoptraagt fir mat de franséischen a belsche Salzwierker ze verhandelen, fir datt Lëtzebuerg eng Reduktioun um Salzpräis kréie géif, eng Aufgab, déi hien zur Zefriddenheet léise konnt.
Dauphin (Rakéit)
D'Dauphin war eng eestufeg franséisch Héichtefuerschungsrakéit, vun där tëscht 1967 an 1978 sechs Exemplare gestart goufen. Et war eng modifizéiert Dragonstarstuf mat méi enger grousser Rakéitespëtzt fir Notzlaaschten.
D'Dauphin hat en Duerchmiesser vu 56 cm an eng Längt vu 6,21 m. D'Startmass war zirka 1132 kg, dovu ware 686 kg Dreifstoff. Mat engem Startschub vun 90 kN gouf eng Notzlaascht vun 130 kg op eng Spëtzenhéicht vun 150 km bruecht.
D'Dauphin huet domat zu enger Famill vu Feststoffrakéite gehéiert, déi aus der Bélier, der Centaure, der Dragon, der Dauphin an der Éridan bestoung.
Villa Schaefer
D'Villa Schaefer war en herrschaftlecht Haus an der Uewerstad vun der Stad Lëtzebuerg. Se stoung an der Avenue Marie-Thérèse, um nërdleche Bord vum Péitrussdall, zwëschen der Villa Baldauff an dem Konvikt. ,
Historesches
D'Pläng fir d'Villa waren 1869 vum Architekt Jean-François Eydt entworf ginn. D'Oploen an der Baugeneemegung hunn eng Entrée um Niveau vun der Strooss an en Trëttoir virum Haus virgeschriwwen. De Proprietaire huet deemools och missen de Reduit vum Fort Peter zouschëdden.
De Bau vun der Villa Schaefer huet sengerzäit zum Plang vun der Regierung gehéiert, fir Villae ronderëm d'ëffentlech Parken unzeleeën an doduerch laangfristeg Investisseuren u Lëtzebuerg ze bannen.
Op där Plaz wou sengerzäit d'Villa Schaefer stoung, gouf 1958 de Bëschofspalais gebaut.
Éridan
D'Éridan ass eng zweestufeg franséisch Héichtefuerschungsrakéit, déi duerch de Gebrauch vum Stromboli-Dreifwierk vun der Dragon respektiv vun der Dauphin als éischt an zweet Stuf entstoung. Si gehéiert domat zu enger Famill vu Feststoffrakéiten, déi aus der Bélier, der Centaure, der Dragon, der Dauphin an der Éridan bestoung.
Als leeschtungsfäegst Versioun vun där Rei konnt si Notzlaaschte vun 100 bis 420 kg op Héichte vun 200 bis max. 460 km bréngen. Si huet dofir 230 bis 350 Sekonne gebraucht
Den éischte Start war de 26. September 1968 vun der Startplaz Kourou, deen awer feelgeschloe war. 12 weider Starte vun deem Terrain sinn an der Zäit vum 12. Abrëll 1969 bis de 14. November 1979 op Héichte vun 196 bis 420 km gemaach ginn. Zwee Exemplare goufen am Januar an am Februar 1975 vun de Kerguelen aus gestart.
Tro Bro Leon 2015
Déi '''32. Editioun vum Tro Bro Leon''' gouf 2015 den 19. Abrëll gefuer. Se stoung um Kalenner vum UCI Europe Tour 2015 an der Kategorie 1.1. Et war déi aacht Kompetitioun fir d'Coupe de France 2015.
Marcel Hopp
De Marcel Hopp, gebuer de 6. September 1912 a gestuerwen ?..., war e lëtzebuergesche Foussballspiller.
Hie war Golkipp a stoung zweemol fir déi lëtzebuergesch Foussballnationalekipp am Gol : den 21. Januar 1934 géint déi belsch Foussballnationalekipp am Stade Josy Barthel an den 10. Mee 1934, och géint d'Belsch, am Stade de Sclessin.